ועדת הכלכלה, כנסת 23, פרוטוקול מספר 98, 2020-10-26 13:00

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת הכלכלה של הכנסת.

יעקב מרגי: היום 26 באוקטובר 2020, ח' בחשוון התשפ"א.

יעקב מרגי: הנושא שעל סדר היום הוא גיבוש מתווה לכניסת תיירים לישראל.

יעקב מרגי: זימנו את הדיון הזה.

יעקב מרגי: אנחנו חייבים להיות קטלי

יעקב מרגי: זטור לתהליך של מתווה של תיירות פנים וכניסת תיירים לישראל.

יעקב מרגי: כמובן באותה נשימה אנחנו אומרים שצריך לעשות הכול בזהירות ובמתינות.

יעקב מרגי: התקיים דיון על סוגיית התיירות בגל הראשון.

יעקב מרגי: זה אחד ממנועי הצמיחה של המשק.

יעקב מרגי: אני שמח שלוועדת הכלכלה הייתה תרומה לא מבוטלת לפתיחת השמיים.

יעקב מרגי: אני חושב שבאותה נשימה צריך גם להתחיל לפתח את המתווה שיאפשר קודם כול תיירות פנים.

יעקב מרגי: עולה זעקתם של מפעילי הצימרים ואני חושב שהיא זעקה נכונה.

יעקב מרגי: בדרך כלל בצימרים מתארחים משפחות גרעיניות או זוגות שסוגיית ההדבקה שם כמעט ולא קיימת.

יעקב מרגי: אני חושב שכך צריך לעשות.

יעקב מרגי: מה לעשות, זה הדי-אן-אי של משבר הקורונה, שאי אפשר לדבר בנוסחאות וללכת בקו רחב בצורה קשיחה.

יעקב מרגי: זה בעוכרינו, כי התחושה היא שמקבלים החלטות שלא בשום שכל.

יעקב מרגי: נכון שיש מספר תחנות פתיחה שהממשלה אישרה אבל אפשר לדון גם מחוץ לקופסה.

יעקב מרגי: צימרים זה אחד הדברים שאני לא מבין למה מתעכבים.

יעקב מרגי: מרגע שהתחלנו לשחרר את כל מה שקשור באחד על אחד, נכון, השבוע אנחנו משחררים את כל מה שדומה לאחד על אחד, צימרים הם אחד על אחד.

יעקב מרגי: ונושא של הכנת מתווה של כניסת תיירים לישראל – דיברנו על זה בדיון הקודם ומשרד התיירות אמר שהוא מתכונן להכין.

יעקב מרגי: מאז אנחנו לא יודעים מה קרה עם זה.

יעקב מרגי: נשמע קודם כול את פיני שני ממשרד התיירות ולאחר מכן נשמע את נציגי משרד הבריאות, את חברי הכנסת ואת האורחים שלנו בזום.

יעקב מרגי: בבקשה, כל מי שמדבר שיציג את עצמו לפרוטוקול.

פנחס שני: צוהריים טובים.

פנחס שני: אני סמנכ"ל חוויית התייר במשרד התיירות.

פנחס שני: אתייחס לנושא מתווה לכניסת תיירים בקבוצות ממדינות ירוקות.

פנחס שני: מתווה שכזה הוצג למשרד הבריאות לפני יותר מחודשיים, נדון איתם, קיבל את הערותיהם.

פנחס שני: בפועל המתווה יושב על שולחן הנהלת משרד הבריאות ומחכה לאישור.

פנחס שני: אנחנו בזמן קריטי כי באופן טבעי גם אותה תנועת תיירות פנים שהייתה בקיץ – בחודשי החורף תעשיית התיירות מתבססת על תיירים נכנסים.

פנחס שני: אנחנו לא משלים את עצמנו וחושבים שאם נייצר את המתווה הזה אז יהיו תפוסות סופר גבוהות בארץ, אבל נתחיל להניע את גלגלי התיירות בארץ, ניתן לתעשייה לעשות את שלה, נתחיל להניע את גלגלי התעופה שוב.

פנחס שני: הוועדה הזאת דנה ארוכות בנושא התעופה.

פנחס שני: נאפשר לחברות להביא תיירים וגם כמובן נוציא ישראלים לאן שאפשר, ניתן לשוק להתחיל לעשות את מה שהוא יודע לעשות.

פנחס שני: אנחנו יודעים שיש תיירים שמעוניינים להגיע, לא מספרים עצומים אבל יש כאלה.

פנחס שני: אני בטוח שהנוכחים בזום יידעו לתת אינדיקציות טובות יותר ממני.

פנחס שני: בעיקרון, המתווה מונח, מחכה לאנשי משרד הבריאות שיאשרו אותו באופן סופי.

פנחס שני: את האישור הראשוני של הדרג המקצועי עברנו.

פנחס שני: אנחנו במגעים יום-יומיים איתם ומקווים שזה ייפתח בקרוב מאוד.

יעקב מרגי: וסוגיית הצימרים?

פנחס שני: משרד התיירות בעד פתיחת הצימרים.

פנחס שני: שרת התיירות הנכנסת הדגישה את זה פעמים רבות מאז יום כניסתה לתפקיד.

יעקב מרגי: היא הגישה את זה לקבינט הקורונה ולמשרד הבריאות?

פנחס שני: היא הגישה את זה והציגה את זה.

פנחס שני: עמדתה לא התקבלה.

פנחס שני: אנחנו בעד פתיחת הצימרים.

אימאן ח'טיב יאסין: למרות שבצימרים זה משפחות בעצם, אנשים שנמצאים ביחד כל הזמן.

פנחס שני: אני מסכים עם מה שנאמר פה.

פנחס שני: לא בידינו האישור של זה.

יעקב מרגי: אמרת שמשרד התיירות הגיש למשרד הבריאות מתווה לכניסת תיירים ממדינות ירוקות לפני כחודשיים.

פנחס שני: אפילו קצת יותר.

פנחס שני: אני חייב להגיד ששני מתווים הוצגו פה כחומר בוועדה.

יעקב מרגי: הם נדונו או שלא קיבלתם תשובה?

פנחס שני: הם נדונו ואושרו על ידי הדרג המקצועי.

פנחס שני: המתווים שהוצגו פה לוועדה, המתווה שאושר על ידינו ועל ידי משרד הבריאות הוא הרבה יותר פשוט, הרבה יותר קל: מדינות ירוקות – ללא בדיקות.

פנחס שני: התייר נכנס עם הגנה ושליטה.

פנחס שני: זה מתווה פשוט וקל שמחכה לאישור סופי של הנהלת משרד הבריאות.

יעקב מרגי: נשמע את אנשי משרד הבריאות.

יעקב מרגי: פרופ' איתמר גרוטו נקרא לקבינט הקורונה.

אשר שלמון: אחר צוהריים טובים.

אשר שלמון: אני ד"ר שלמון ממשרד הבריאות.

אשר שלמון: כפי שפיני שני ציין, לפני כחודשיים ישבנו, כתבנו וזיקקנו את המתווה לכניסת תיירות ממדינות ירוקות במסגרת קבוצות מאורגנות.

אשר שלמון: זה עלה כל הדרך עד לשר.

אשר שלמון: התקרבנו אז לתקופת הסגר.

אשר שלמון: השר חשב שלא נכון לאשר מתווה כזה בזמן שכל עם ישראל נכנס לסגר.

אשר שלמון: הכיוון הכללי: ברגע שיהיה ברור מתי אפשר יהיה לפתוח בתי מלון ושאר אתרי תיירות יוכלו לאפשר למתווה הזה לצאת לדרך.

אשר שלמון: אבן הנגף העיקרית שלנו היא התחלואה בעולם.

אשר שלמון: חשבנו בזמנו על מדינות שהיו ירוקות אך לצערנו הן אינן כאלה כבר.

אשר שלמון: גם איטליה וגרמניה כרגע בסימן שאלה גדול מאוד אם יישארו ירוקות בשבוע הבא, בייוון אולי קצת יותר טוב כרגע.

אשר שלמון: אנחנו בסך הכול נשארים כרגע בעיקר עם מדינות שיש פוטנציאל למאסת תיירים מהן: קנדה, קוריאה ויפן, אבל אני מסכים שצריך להתחיל עם מישהו כדי להתחיל להניע את התעשייה הזו.

אשר שלמון: לכן עמדת משרד הבריאות היא שברגע שתתאפשר פתיחת בתי המלון למתארחים אפשר יהיה לאשר את המתווה הזה.

יעקב מרגי: בתחנות היציאה, מתי צפויה פתיחת בתי המלון?

אשר שלמון: נדמה לי שבשלב 4.

יעקב מרגי: נשאלה שאלה לגבי הצימרים.

אשר שלמון: לגבי הצימרים – השרה העלתה את זה בפני הדרג המקצועי במשרד ובפני שר הבריאות.

אשר שלמון: הבנתי שההחלטה היא לא לפתוח אותם עדיין בשבוע הבא.

אשר שלמון: אני מניח שזה יעלה לקבינט מתוך רצון ברור של גורמים רבים, לא בשלב הקרוב אלא בשלב שאחריו, לאפשר לצימרים להיפתח.

יעקב מרגי: אתם מכירים בזה שאין כמעט מקדם הדבקה שם, זה משפחות גרעיניות או זוגות שהם בני משפחה.

אשר שלמון: כל עוד המתווה הזה נשמר זה טוב.

אשר שלמון: היו לנו לא מעט הפרות אחרי הפתיחה בקיץ, בצימרים היו לא מעט אירועים שלא נגמרו בבני זוג או בבני משפחה גרעינית.

אשר שלמון: אנחנו לא שוללים את זה אבל צריך לזכור שזה לא מתווה פשוט וקל וחסר כל סיכונים.

אשר שלמון: מצד שני, ברור לכולנו שצריך להניע את התעשייה הזו ולכן זה ייכנס בפתיחה ההדרגתית, בתקווה שהמספרים שאנחנו רואים בימים האחרונים ימשיכו ונוכל להמשיך לפתוח את המשק.

יעקב מרגי: אין ספק, אנחנו מאיצים פתיחת תחנות יציאה, אבל מתוך אחריות.

יעקב מרגי: אני אומר: דווקא מתוך לקחי הגל הראשון.

יעקב מרגי: האולמות, שכולנו תמכנו בהם פה ודחפנו לפתוח, הפרו את הכללים.

יעקב מרגי: הם לא קיבלו סעד בגל השני ואף אחד לא מעז להגיד היום שיש לפתוח אולמות.

יעקב מרגי: כנ"ל לגבי הצימרים.

יעקב מרגי: היום אנחנו נותנים לכם סעד אז תתאפקו.

יעקב מרגי: אם תהיה החלטה שזה בלי אירועים, רק אירוח, אז רק אירוח ובלי אירועים.

יעקב מרגי: אין מה לעשות, אנחנו רוצים להתנהל מתוך אחריות, לחיות לצד הקורונה מתוך אחריות.

יעקב מרגי: אני באמת חושב שאולי יש להאיץ את פתיחת הצימרים, וכמובן לקבוע את המגבלות שאתם חושבים, כדי שיוכלו לא לחזור על אותם מחזות שראינו בגל הראשון.

יעקב מרגי: תודה רבה לך.

יעקב מרגי: חברי הכנסת, בבקשה.

אנטאנס שחאדה: אדוני היושב-ראש, לא שמעתי מן ההתחלה.

אנטאנס שחאדה: אני מבין שגם נציג משרד התיירות נמצא איתנו.

אנטאנס שחאדה: אדוני היושב-ראש, היו לנו כמה ישיבות בנושא התיירות – גם על בתי המלון, גם על סוכני הנסיעות וגם על מורי הדרך.

אנטאנס שחאדה: משרד התיירות הבטיח שהוא יטפל ויהיו ישיבות, אך כלום לא נעשה.

אנטאנס שחאדה: למורי הדרך אין עדיין שום הכנסה ויש כאלה שמשתכרים 700–1,000 שקל בחודש; סוכני נסיעות קרסו; בתי מלון קורסים, שזה ענף שמעסיק בעיקר צעירים וצעירות ובפריפריה.

יעקב מרגי: פספסת את ההקדמה, אבל לא נורא.

אנטאנס שחאדה: אני מתנצל.

אנטאנס שחאדה: הייתי בישיבה מיוחדת על הנגב וצריך להספיק להגיע לכל הישיבות.

אנטאנס שחאדה: אנחנו מקווים לשמוע תשובות ברורות ממשרד התיירות.

אנטאנס שחאדה: תודה.

עידן רול: תודה רבה, אדוני היושב-ראש.

עידן רול: אני רוצה לחזק את מה שאמרת לגבי התיירות הכפרית ולהתייחס, כי זה נושא ששב ועולה.

עידן רול: אנחנו מדברים פה על תיירות נכנסת והם אחד מענפי היעד.

עידן רול: אני מצר על כך שההתייחסות לענף התיירות וגם להרבה ענפי כלכלה אחרים היא התייחסות נורא דיכוטומית.

עידן רול: קודם כול אגיד שאני מסכים איתך מאוד, יש כל הזמן ניסיון – וזה מה שאני כל הזמן מנסה לצעוק ולהילחם בו – לקבוע כלל אצבע לענפים.

עידן רול: עסקים קטנים זה לא שם קוד לכל עסק קטן במדינה, כי מפעל אין דינו כמספרה, אין דינו כחנות בגדים, וגם בענף התיירות אי אפשר לתפור חליפה אחת שמתאימה לכול.

עידן רול: אני מנסה לדבר פה בשיא האחריות – היה אפשר לפתוח את הצימרים מזמן ולהגביל לכל הפחות למצב ביניים, שאומר: פתוחים רק בכפוף לתצהירי קפסולה.

עידן רול: כלומר אם משפחה באה לצימר ומצהירה שזו הקפסולה, המשפחה האורגנית ביחד, אין שום סיבה לא לתת להם להיות בצימר.

עידן רול: אני חושב שזה מודל שצריך להיות מקודם כבר עכשיו.

עידן רול: אנשים שחיים ביחד יכולים לצאת יחד לצימר.

עידן רול: הרי אין שום היגיון למנוע את זה ואין שום סיכון נוסף לתחלואה.

עידן רול: כפי שאנחנו מסתמכים בתקנות השונות של הקורונה על תצהירים, גם כאן – זה משהו עם חבות משפטית וחבות פלילית, או מנהלתית לכל הפחות – אפשר לבקש תצהירים ולפתוח צימרים לאלתר.

עידן רול: יש צימרים שהם מופרדים לחלוטין, שה-facilities המרכזיים גם מופרדים, חדרים שלצדם יש בריכה והם לא באים במגע עם שאר האורחים.

עידן רול: האוכל יכול להגיע לחדר.

עידן רול: אני באמת מבקש מן המשרדים הרלוונטיים, יש כאן אנשים שמשוועים לאפשרות לעבוד.

עידן רול: לכל הפחות תאפשרו איזשהו מודל הדרגתי, מודל של עבודה בקפסולות בצימרים.

עידן רול: תנו פתרון מיידי לצימרים שבהם אין מגע בין אורחים שונים.

עידן רול: תנו להם את הקרדיט שהם יודעים לנהל את העסק שלהם.

עידן רול: ומשפט אחרון, זה דבר שאני מנסה להנחיל כל הזמן: לצד העונשים והקנסות, לו הממשלה הזאת הייתה מציעה מודל של תגמול למי שעומד בכללים הייתם רואים פה מהפכה.

עידן רול: אם היו אומרים לצימרים: אנחנו נסייר ונבדוק אחת לשבוע ואם הכול מתנהל לפי הכללים תקבלו הנחה בארנונה, אני מבטיח לכם שלא הייתה תחלואה בצימרים.

עידן רול: צריך לתת קרדיט לאנשי העסקים לנהל את העסקים שלהם.

יעקב מרגי: אתן את רשות הדיבור לעוד שני דוברים מן הזום כדי שיהיה בסיס לדיון.

יעקב מרגי: יוסי פתאל, בבקשה.

יוסי פתאל: שלום.

יוסי פתאל: תודה רבה, אדוני.

יוסי פתאל: אני מצטער לומר שכל מה שאירע בניהול המשבר הזה נמצא בעניין של התיירות הנכנסת, וזה המטרה של הדיון.

יוסי פתאל: תיירות נכנסת היא לא כמו עסק שתודיעו שמחר יש מתווה ומוחרתיים נביא את התיירים.

יוסי פתאל: אנחנו צריכים כמה חודשים להתארגן.

יוסי פתאל: יש מתווה שאושר על ידי כל גורמי המקצוע בשיתופנו.

יוסי פתאל: ביקשנו: תאשרו את המתווה, תנו לשוק להיערך.

יוסי פתאל: אנחנו צריכים לנהל תורים, אנחנו צריכים לנהל את התנועה בשדה התעופה ומחר יהיו שם ישיבות, צריך לראות מה קורה עם תנועת האוטובוסים.

יוסי פתאל: יש גם שלב התארגנות.

יוסי פתאל: לא מאפשרים אפילו להתארגן, שזה מדהים.

יוסי פתאל: אמרנו: תאשרו את המתווה ללא כניסה, שנוכל לשדר לחוץ לארץ ולומר להם: כאשר יהיה אפשר להיכנס לארץ כך זה ייראה במדינת ישראל.

יוסי פתאל: זה לא עובד, זה תקוע אצל שר הבריאות, לצערי.

יוסי פתאל: לדעתי גורמי המקצוע, גם כפי שהבנו מאשי שלמון, כבר אישרו את זה.

יוסי פתאל: אין היגיון כרגע לומר: אני מקווה שכרגע לא מכניסים.

יוסי פתאל: אם יש מדינה ירוקה ויש תיירים שרוצים להיכנס במתווה מאוד מנוטר, מפוקח, עם מעקב והכול, הם הרבה יותר בטוחים מכל ישראלי שמסתובב פה ברחובות.

יוסי פתאל: יש ערי פריפריה שלמות שהנושא שלהן נמצא על שולחן הוועדה והן ממתינות לדיון.

יעקב מרגי: הרי הדינמיקה, הדברים המשתנים במשבר הקורונה, אתה מכיר אותם.

יעקב מרגי: איזו היערכות אתה רוצה אם מחר–מוחרתיים מדינה שהייתה ירוקה תהפוך להיות אדומה או שאצלנו נתוני התחלואה ישתנו?

יוסי פתאל: אדוני, הענף צריך להתארגן ליום שנוכל לחזור לעבוד.

יוסי פתאל: בשבוע שעבר הייתה לנו ישיבה עם חמש או שש מדינות.

יוסי פתאל: כל נציגי המדינות אמרו לנו: תקשיבו, אנחנו צריכים נתונים, מה קורה ברגע שיש הדבקה, מה קורה לתיירים שהיו במטוס והיה שם מישהו חולה.

יוסי פתאל: יש המון שאלות שצריך לעבוד עליהן.

יוסי פתאל: צריך להיות מתווה, ללא אישור כרגע של תיירים שייכנסו, אבל שנתכונן.

יוסי פתאל: אי אפשר לעבוד עם הודעות מהיום למחר.

יעקב מרגי: נשמע את משרד הבריאות.

יעקב מרגי: צודק.

יוסי פתאל: קודם כול אנחנו מדברים על ההיערכות.

יוסי פתאל: חשוב לי להגיד, אמרתי שלא קיבלתי שום הסבר הגיוני מבחינת בריאות מה הבעיה עם כניסת תיירים ממדינות ירוקות, שכרגע זה לא עובד באופן כללי.

יוסי פתאל: וחשוב יותר, לנו יש הזמנות לתחילת השנה הבאה.

יוסי פתאל: בימים האלה אנחנו מחזירים מקדמות ומבטלים הזמנות.

יוסי פתאל: אנחנו יכולים לספק 20% מרמת הביקושים שהייתה לפני שנה.

יוסי פתאל: אנחנו לוקחים את הסחורה הזאת, זורקים אותה כרגע לרצפה ולים.

יוסי פתאל: למה?

יוסי פתאל: נצרת צריכה את העבודה, ירושלים צריכה את העבודה, צפת צריכה את העבודה, עכו צריכה את העבודה, טבריה צריכה את העבודה.

יוסי פתאל: בלי זה הן ימותו מבחינה כלכלית.

יוסי פתאל: למה לא להיערך?

יוסי פתאל: לא ביקשנו כסף, לא ביקשנו להכניס כרגע תיירים, רק תתעוררו ובואו נפסיק להיות - - -

יעקב מרגי: אתה אומר: תכינו מתווה.

יוסי פתאל: אדוני היושב-ראש, חסר דבר אחד שאתה אמרת מן היום הראשון: אין חדר מצב שעוקב אחרי דברים שנאמרים ומובטחים ואחרי מה שנעשה.

יוסי פתאל: בוועדת הכלכלה הובטח על ידי משרד הבריאות שבסוף אוגוסט יפורסם המתווה.

יעקב מרגי: נשמע אותם.

יוסי פתאל: בוועדה שלך, וגם בוועדה לענייני ביקורת המדינה, וזה לא קרה.

יוסי פתאל: שחררו את המתווה ותנו לשוק להיערך.

יעקב מרגי: יוסי, תודה.

יעקב מרגי: יבגני סובה, בבקשה.

יעקב מרגי: רק תרשה לי קודם כול לברך – אני מקווה שזה ייושם ולא יטרפדו את זה – על איי תיירות ירוקים באילת ובים המלח.

יעקב מרגי: אני מקווה שזה יאושר ויקודם.

יבגני סובה: אני יושב פה ויש לי תחושת דז'ה-וו עמוקה.

יבגני סובה: דיברנו כבר בחודשי הקיץ ושמענו, ולא רק בוועדת הכלכלה אלא גם בוועדות אחרות, על כך שבמשרד הבריאות מכינים מתווה לכניסת תיירים מחוץ לארץ.

יבגני סובה: שמענו על כך שאו-טו-טו יהיו בדיקות מהירות.

יבגני סובה: שמענו על המכשירים היקרים שיחולקו בכניסה למתחם ים המלח ואילת, תוך 45 דקות ניתן יהיה לערוך בדיקה.

יבגני סובה: שמענו הרבה דברים, והיום אנחנו שוב חוזרים לאותה מנטרה, וסליחה שאני אומר כך: כן ירוק איטליה, לא ירוק גרמניה, כן אדום, לא אדום.

יבגני סובה: חברים, תראו, ענף התיירות פשוט קרס.

יבגני סובה: אני לא יודע אם אפשר להביא תיירים בשחור מתישהו אבל חלק מן הענפים כבר עובדים בשחור.

יבגני סובה: אנחנו גם נגיע למצב שהצימרים עוד מעט ייפתחו בשחור ואנשים פשוט לא יקשיבו לכל ההנחיות.

יבגני סובה: סוכני נסיעות – כבר לא קיים מקצוע כזה.

יבגני סובה: אנשים עוד לא החזירו חובות משנה שעברה, שהם הזמינו בסוף 2019 לחודשי הקיץ.

יבגני סובה: הם כבר קורסים, הם איבדו כבר את התקווה.

יבגני סובה: אין כבר מקצוע כזה סוכן נסיעות, נגמר הסיפור, והממשלה לא עוזרת.

יבגני סובה: אדוני היושב-ראש, דיברנו איתך כמה פעמים והעלינו את זה בוועדת הכלכלה, שצריך להציג מתווה כדי להציל אותם, הן מבחינה משפטית והן מבחינה כלכלית.

יבגני סובה: גם לחסום אותם מתביעות ולנסות לעזור לכל הענף הזה, שפשוט אין להם תקווה.

יבגני סובה: אגיד עוד משהו, כל העשייה סביב התיירות פשוט קרסה.

יבגני סובה: מדי יום אנחנו רואים כתבות בטלוויזיה על חנויות שנסגרו, על מסעדות שפעלו אך ורק לצורך תיירות.

יבגני סובה: אין את זה היום, פשוט אין את זה.

יבגני סובה: אז או שאנחנו ממלאים את זה באזרחים שלנו.

יבגני סובה: אני לא יודע, זה הצעה למשרד התיירות.

יבגני סובה: יושב פה שר לשעבר, אסף זמיר אמר שיש תוכניות, ואני לא מבין.

יבגני סובה: אנחנו 9 מיליון אזרחים.

יבגני סובה: תעשו כבר טיולים באוויר הפתוח אבל תתחילו להשקיע, תתחילו לעשות משהו.

יבגני סובה: אי אפשר לשבת ולחכות לסגר שלישי של הקורונה.

יבגני סובה: אני יודע שהוא פה, בגלל זה אמרתי.

יבגני סובה: אי אפשר לחכות עד שכולנו נמות פה מקורונה או מחרדה או מהתקף לב או פשוט מלחץ כלכלי.

יבגני סובה: זה לא הגיוני.

יבגני סובה: תן לי עוד משפט, תן לי לזעוק את הזעקה.

יבגני סובה: אני זועק את הזעקה לא בשבילי אלא בשביל כל האנשים האלה.

יבגני סובה: זה פשוט טירוף.

יבגני סובה: אני שומע בכל יום, לא רק מורי דרך, אני שומע את כל האנשים בענף הזה.

יבגני סובה: עזוב את עניין הטיסות ועזוב את עניין ההחזרים.

יבגני סובה: אנשים פשוט קרסו, אז בואו נעשה משהו, בואו נוציא אנשים.

יבגני סובה: אני מבין שזה יהיה במגבלות ובבדיקות אבל, חבר'ה, אי אפשר להמשיך עם הדבר הזה, כל הזמן לשמוע אותה מנטרה, שמשרד הבריאות לא אישר, ירוק, צהוב, אדום וכולי.

יבגני סובה: אני באמת מבקש, בואו נזעק ביחד.

יעקב מרגי: פרופ' גרוטו נמצא איתנו בזום.

איילת שקד: אשמח אם פרופ' גרוטו ישמע את מה שאני אומרת.

איילת שקד: קודם כול, תחום התיירות הוא הראשון שניזוק והאחרון שיתאושש.

איילת שקד: חובה עלינו לפחות לנסות לאושש את תיירות הפנים.

איילת שקד: כולם מבינים, כולל שרת התיירות, ודיברתי איתה רבות, זה איוולת שהצימרים סגורים.

איילת שקד: זה פרנסה לאלפי משפחות בפריפריה, בצפון ובדרום.

יעקב מרגי: זה גם צורך נפשי של התושבים.

איילת שקד: צורך נפשי של התושבים להתאוורר קצת.

איילת שקד: זה פשוט פניקה מיותרת של הממשלה שהצימרים סגורים, את זה כולם מבינים.

איילת שקד: בנוגע לפתיחת שמיים וכניסה של תיירים – בכל העולם יש מעבדות בדיקה בשדות התעופה כבר מחודש יוני.

איילת שקד: רק בישראל – אני מקווה, שרת התחבורה אמרה לנו שבעוד שבוע המעבדה בנתב"ג תתחיל לעבוד.

איילת שקד: ברגע שהמעבדה תעבוד אין סיבה שלא יוכלו להיכנס אנשים אם עושים בדיקת קורונה יומיים לפני שהם טסים ועוד אחת כשהם נוחתים.

איילת שקד: שאלה לפרופ' גרוטו, הוא מבטיח לי כבר חודשיים שהוא יעשה מתווה לנסיעת אנשי עסקים בלי בידוד.

איילת שקד: איש עסקים שנוסע ליום, יומיים, שלושה ימים לפגישה – מדובר בעיקר בחברות הייטק – שיוכל לטוס מישראל, לערוך את הפגישה ולחזור בלי בידוד.

איילת שקד: פרופ' גרוטו אומר לי כבר חודשיים: מחר חותמים, מחר חותמים.

איילת שקד: משום מה עד עכשיו לא חתמו.

איילת שקד: אשמח לקבל על זה תשובה.

יעקב מרגי: פרופ' גרוטו, אנחנו מודים לך על שהתפנית אבל הדיון חשוב.

איתמר גרוטו: יצאתי מן הקבינט לרגע.

יעקב מרגי: הדיון מתמקד במתווה כניסת תיירים לארץ ופתיחת הצימרים ברמה מבוקרת מאוד למשפחות גרעיניות ותחת מתווה.

יעקב מרגי: בבקשה.

איתמר גרוטו: אנסה להסביר את העמדה של משרד הבריאות.

איתמר גרוטו: בסוף, נכון, מסתכלים על כל דבר בנפרד אבל אנחנו מסתכלים על התמונה כוללת.

איתמר גרוטו: יש השפעה לכל דבר על דברים אחרים ואי אפשר רק להסתכל בקונטקסט הפרטי כי למעשה כל מגזר ומגזר היה אפשר לפתוח בנפרד ואז היה מצוין, אבל הבעיה היא שהדברים משפיעים זה על זה.

איתמר גרוטו: חשוב שנבין את זה.

איתמר גרוטו: זאת אומרת, גם אם זה לא קשור לוועדה הזאת, אבל למשל אם אנחנו פותחים מסעדות זה מעלה את הסיכון לתחלואה במובן מסוים.

איתמר גרוטו: כל מסעדה בנפרד זה לא סיכון גדול אבל ביחד כולן זה הסיפור.

איתמר גרוטו: צריך להבין את המדיניות המדורגת של משרד הבריאות, שזה כרגע הכיוון שאנחנו מובילים.

איתמר גרוטו: לגבי כניסת תיירים – הכנו מתווה של כניסת תיירים.

איתמר גרוטו: נמצא פה ד"ר אשי שלמון, הוא יוכל להציג לכם אותו.

איתמר גרוטו: התקדמנו הרבה מאוד בעניין הזה.

איתמר גרוטו: הבדיקות המהירות – זה דבר שאנחנו מאוד מקדמים אותו.

איתמר גרוטו: אנחנו גם תומכים במעבדה בנתב"ג.

איתמר גרוטו: ערכתי סיור בשבוע שעבר כדי לראות איך זה מתקדם.

איתמר גרוטו: מתקדם שם יפה מאוד.

איתמר גרוטו: בסך הכול יש התקדמות בדברים האלה.

איתמר גרוטו: צריך לזכור שבסופו של דבר אחת הבעיות שלנו היא שהיינו במצב של מדינה אדומה.

איתמר גרוטו: עכשיו לשמחתנו אנחנו הופכים למדינה ירוקה, תהיה לנו הרבה יותר אפשרות לקבל תיירות.

איתמר גרוטו: אנחנו צריכים להיערך לזה, ואנחנו נערכים לזה באמצעות מתווים, שכוללים גם את הקיצור של הבידוד לאנשי עסקים.

איתמר גרוטו: בתשובה לחברת הכנסת שקד: הנוהל מוכן ומזומן, מחכה לאישור של שר הבריאות כדי שנוכל לחתום עליו.

איילת שקד: פרופ' גרוטו, אתה אומר את זה כבר חודשיים.

יעקב מרגי: פרופ' גרוטו, מי אמור לאשר את המתווה של טיסת אנשי עסקים?

איתמר גרוטו: שר הבריאות ומנכ"ל משרדו יכולים לחתום על צו.

איתמר גרוטו: זה לגבי מתווה עסקים.

איתמר גרוטו: מתווה תיירים ממדינות ירוקות – אפשר לקדם אותו כרגע כאשר חזרנו להיות מדינה ירוקה, אז מודל ירוק לירוק יחזור לעבוד.

איתמר גרוטו: אחת הבעיות היא שאין כל כך מדינות ירוקות, כל המדינות שהיו ירוקות פעם נהיו אדומות אז קצת יהיה לנו קשה להביא תיירים ממדינות ירוקות, למשל מייוון שהופכת להיות אדומה.

איתמר גרוטו: אמנם היא עדיין ירוקה אצלנו אבל הרבה מדינות ירוקות הפכו לאדומות, כמו בולגריה שאפשר היה לטוס אליה וקרואטיה.

איתמר גרוטו: זה בעיה שלא תלויה במדינת ישראל, לצערי.

איתמר גרוטו: כמובן אנחנו עובדים על זה ומקדמים גם את העניין הזה.

איתמר גרוטו: הנהלים ממתינים בסופו של יום.

איתמר גרוטו: אנחנו גם עושים עבודה אופרטיבית בשטח, כפי שאתם רואים, במעבדת נתב"ג ופתחנו מעבדות נוספות במשרד הבריאות, כך שיש לנו היום יכולת לערוך 70,000 בדיקות ובעוד זמן לא רב גם 100,000 בדיקות, כך שהבדיקות לא יהוו מגבלה.

איתמר גרוטו: כל הדברים האלה מטופלים.

איתמר גרוטו: צריך לחכות לעיתוי, הבעיה היא רק עניין של עיתוי, ולצערי כרגע העיתוי לא מתאים.

איתמר גרוטו: חלק מן הדברים יכולים להשתנות מהר יחסית, בהנחה שאנחנו שומרים על עצמנו ירוקים.

איתמר גרוטו: צריך לזכור שבסוף הקורונה הגיעה לישראל מבחוץ, ובהרבה מדינות שבהן הקורונה חזרה אנחנו רואים שהרבה פעמים זה התחיל מתיירות, גם בגרמניה – לא רק תיירות, בשל אנשים שנכנסו בכל מיני סיבות – גם במדינות מזרח אסיה.

איתמר גרוטו: במדינות מזרח אסיה מאוד מאוד מקפידים, הן ביפן, הן בטאיוואן, הן בסין, הם לא נותנים לאף אחד להיכנס.

יעקב מרגי: פרופ' גרוטו, יש לי שאלה.

יעקב מרגי: הטענה שחוזרת על עצמה, ושמענו גם את יוסי פתאל, הוא אומר בצדק: אנחנו מבינים את האילוצים, מדינה ירוקה, אדומה וכן הלאה, אבל ברגע שאתה תחליט הוא צריך לפחות עוד חודשיים להתארגן.

יעקב מרגי: השאלה היא לגבי הכנת מתווה כתוכנית מגרה.

יעקב מרגי: למה משרד הבריאות לא פועל להראות תוכנית מגרה?

יעקב מרגי: תאשרו אותה ותראו אותה לפועלים בתחום, כדי שייכנסו למשא ומתן עם מדינות אחרות ויגידו להם: במידה וייפתח – זה המתווה, כך אנחנו עובדים.

יעקב מרגי: יש כאן אי-ודאות מוחלטת.

אנטאנס שחאדה: גם לא יודעים בסוף השנה - - -

איתמר גרוטו: היה לנו קשר רציף עם משרד התיירות ואני נמצא גם די בקשר עם השרה.

איתמר גרוטו: אנחנו לא עובדים ישירות מול הגורמים.

איתמר גרוטו: נכון שיהיה שיתוף עם משרד התיירות.

איתמר גרוטו: אנחנו ניתן כל מתווה ונסייע.

איתמר גרוטו: אנחנו לא עובדים ישירות מול סוכני הנסיעות.

יעקב מרגי: לא ביקשתי שתעבדו מולם.

יעקב מרגי: אני שואל אותך שאלה.

איתמר גרוטו: לנו יש מתווה.

יעקב מרגי: פרופ' גרוטו, אתה לא הכתובת אבל אתה ציר בהתרחשות הזאת.

יעקב מרגי: זו התחושה לגבי מה שקורה עם מערכת החינוך, זו התחושה כמעט בכל דבר – מחכים עד שהטיל ייפול, בואו נאסוף את השברים ונספור מה נשאר לנו.

יעקב מרגי: השאלה: למה לא להכין תוכניות מראש?

איתמר גרוטו: מי שנכווה ברותחין נזהר בצוננים.

איתמר גרוטו: אולי תגידו שאנחנו זהירים מדי.

איתמר גרוטו: אני חושב שזה לא נכון.

מיקי לוי: מה זה מפריע להכין תוכניות?

איתמר גרוטו: זה נכון בכל התחומים.

איתמר גרוטו: יש תוכניות.

איתמר גרוטו: בסופו של יום, ראינו מה קרה בפעם הקודמת.

איתמר גרוטו: לא נחזור על טעויות העבר.

יעקב מרגי: אנחנו לא רוצים לחזור על טעויות העבר.

יעקב מרגי: אנחנו רוצים לנהוג בשיא האחריות.

יעקב מרגי: אני חושב שהמשק לא מחכה להחלטה של הקבינט.

יעקב מרגי: אחרי שאתם מחליטים יש גם זמן היערכות.

יעקב מרגי: זו הביקורת שלנו ויכול להיות שהיא ממקום שאנחנו לא מכירים את כל העובדות, אבל היא קיימת.

יעקב מרגי: הרי משרדי הממשלה לא נכנסו לסגר, ואתה צודק שכל משרד ייעודי צריך לטפל בזה.

יעקב מרגי: כנ"ל בחינוך, כנ"ל בתיירות, כנ"ל בכל משרד אחר, צריך להכין את המתווה ולאשר אותו מולכם.

יעקב מרגי: במידה ופתחתם בתחנת יציאה כזו או אחרת את המלונות, צריך לדעת איך המלונות יעבדו.

יעקב מרגי: אבל איך אנחנו עובדים?

איתמר גרוטו: את זה אני עושה, אני לא מחכה לאף אחד.

איתמר גרוטו: אני כותב מתווים לכל הדברים.

איתמר גרוטו: כמובן שנעשה את זה בתיאום.

יעקב מרגי: מבחינת משרד הבריאות יש לכם היום תפיסת עולם מוכנה לגבי כל הענפים?

איתמר גרוטו: בחלק מן הדברים אנחנו צריכים עוד לעשות שיח עם המשרדים, אנחנו לא כותבים מתווים באוויר.

איתמר גרוטו: אנחנו צריכים לשמוע את האנשים כדי לראות מה המתווה, אבל יש לנו כבר תווים סגולים.

איתמר גרוטו: כל שאנחנו צריכים הוא את התווים הסגולים להפוך לתקנות.

איתמר גרוטו: יש לנו תו סגול כמעט לכל דבר שזז, כולל לאטרקציה בגובה שני מטרים ששלושה ילדים יכולים להיות בה, עד כדי כך זה מפורט.

יעקב מרגי: אתה יכול להוסיף על מה שאמר ד"ר שלמון בעניין הצימרים?

איתמר גרוטו: לגבי הצימרים, לפי התפיסה שהציג משרד הבריאות, הוא הציג מתווה קוהרנטי.

איתמר גרוטו: המתווה הקוהרנטי אומר שהצימרים נפתחים לפני המלונות, ביחד עם המסחר, בשלב 3.

איתמר גרוטו: אנחנו עכשיו נכנסים לשלב 2, שלא כולל את פתיחת הצימרים.

איתמר גרוטו: אני מניח שיהיה על זה דיון בקבינט והקבינט יחליט.

איתמר גרוטו: עמדת משרד הבריאות היא שכרגע צריך להמתין בזה עד שלב 3.

איתמר גרוטו: בזה אני מייצג את עמדת משרד הבריאות.

אסף זמיר: אבל למה?

אסף זמיר: מה הסכנה הבריאותית שאתם רואים בצימרים, כאשר במקום לשבת בבית אני יושב בצימר?

איתמר גרוטו: אין סכנה ספציפית בצימר ואין סכנה ספציפית בחדר כושר ואין סכנה ספציפית במסעדה פרטנית אבל אנחנו מדברים על עומס של דברים שביחד מהווים סכנה.

מיקי לוי: איזה עומס?

מיקי לוי: פרופ' גרוטו, יש משפחות שמתמוטטות.

מיקי לוי: מה הבעיה לפתוח צימרים?

יעקב מרגי: מיקי לוי, אני רוצה להוכיח לך שאני צועק חזק יותר ממך.

יעקב מרגי: לא תשתלט על הדיון.

יעקב מרגי: יש כאן חברי כנסת שממתינים בסבלנות.

מיקי לוי: זה קפסולה משפחתית.

איתמר גרוטו: - - -

יעקב מרגי: פרופ' גרוטו, אני מבין אותך.

איתמר גרוטו: אני מציג את התפיסה כאן.

איתמר גרוטו: אם יש לכם בעיה, תיפנו לקבינט.

איתמר גרוטו: תודה רבה.

מיקי לוי: ככה זה מתנהל?

מיקי לוי: סליחה, מותר לנו להעיר לך, אדוני, אדון פרופ' גרוטו.

מיקי לוי: תפסיק להתנהג בצורה הזאת.

מיקי לוי: אתה לא מכבד את עצמך.

מיקי לוי: תפסיק להתנהג כך.

איתמר גרוטו: - - -

יעקב מרגי: תנתקי אותו.

מיקי לוי: חצוף.

יעקב מרגי: אין ספק שההתנהגות שלו לא מקובלת, אבל למה לצעוק עליו?

מיקי לוי: מה זה?

מיקי לוי: לא פניתי אליו אפילו.

מיקי לוי: מה כבר אמרתי?

מיקי לוי: שאלתי מה הבעיה לפתוח צימרים.

מיקי לוי: מה ההתנפלות הזאת?

יעקב מרגי: כשאתה אומר לבעל תפקיד שמשפחות מתמוטטות אתה מאשים אותו.

מיקי לוי: שאלתי מה הבעיה לפתוח צימרים.

יעקב מרגי: אני לא מסכים איתו, ואעיר על כך בסיכום.

יעקב מרגי: ההתנהגות שלו לא מקובלת עליי.

מיקי לוי: זו לא פעם ראשונה.

יעקב מרגי: אם הוא לחוץ בשל הסיטואציה, שייקח חופשה, יש אחרים שיכולים להחליף אותו.

יעקב מרגי: כך לא מתנהג בעל תפקיד שמצופה ממנו לאורך-רוח וסבלנות בעתות משבר.

יעקב מרגי: מי שלא יודע לשלוט בעצמו בעתות משבר, שייקח חופשה, יש לו מכסת ימי חופשה.

יעקב מרגי: אם לא אז שהמעביד יוציא אותו לחל"ת כפי שיצאו מאות אלפי עובדים במשק.

יעקב מרגי: ההתנהגות שלו לא מקובלת.

יעקב מרגי: אבל גם, חברי הכנסת, אנחנו רוצים להשיג את המטרה בסוף.

יעקב מרגי: אימאן ח'טיב יאסין, בבקשה.

אימאן ח'טיב יאסין: צוהריים טובים לכולם.

אימאן ח'טיב יאסין: אין ספק, אני יכולה להבין לליבו של חבר הכנסת מיקי לוי וגם של החברים שדיברו קודם על הצימרים, לאור העובדה שאין שום היגיון רציונלי שיכול להגיד לנו למה לא לפתוח את הצימרים.

אימאן ח'טיב יאסין: גם את הבעיה של הלחץ אפשר לפתור בצורה אחרת.

אימאן ח'טיב יאסין: בדרך כלל צימרים זה למשפחות של אנשים שחיים ביחד, אז אין שום סיבה למנוע את פתיחתם.

יעקב מרגי: חשוב לומר, כי הוא התייחס לזה, רק מיקי, שיהיה בריא, הוא מיקי.

יעקב מרגי: הוא ענה לאסף זמיר ואמר: הצימרים כשלעצמם לא מדבקים.

יעקב מרגי: תפיסת העולם של משרד הבריאות היא לגבי המאסות שהוא משחרר.

יעקב מרגי: מקדם ההדבקה כשאתה משחרר מאסה גדולה יותר הוא מקדם הדבקה גדול יותר.

יעקב מרגי: זה התפקיד שלו.

יעקב מרגי: הוא משרד הבריאות.

יעקב מרגי: אנחנו צריכים להעביר את המסר, ואם יש לנו שליחים בממשלה צריך להפעיל אותם.

יעקב מרגי: אבל שוב, אנחנו עדיין בדילמה.

יעקב מרגי: אני לא הייתי רוצה לדחוף בידיים, בגלל שחשוב לי הצימרים, לא כי יש לי צימר או משהו כזה, חשוב כי אני רואה בתפיסת העולם כמוכם, שזה משפחה גרעינית.

יעקב מרגי: אבל בסוף זה בריאות הציבור, בריאות העם, והם אמונים על כך.

יבגני סובה: זה נושא שחוזר לקופת המדינה.

יעקב מרגי: התייחסתי כי הוא אמר את זה לא ספציפית על הצימרים.

יעקב מרגי: תפיסת העולם של תחנות היציאה שמשרד הבריאות תכנן היא הכמויות.

יעקב מרגי: כולנו זוכרים את פתיחת מערכת החינוך, וכולנו חטאנו בזה.

יעקב מרגי: בדיונים פה הבאתי לכאן את בעלי האולמות, ואם הייתי יודע שבעלי האולמות יסרחו, והם סרחו וסורחים עד היום, לא הייתי נותן להם סעד כי זה הביא עלינו חולי, זה חלק מן הסיבות לגל השני.

יעקב מרגי: העניין צריך להתנהל בשום-שכל.

יעקב מרגי: אנחנו צריכים לעזור להם להבין.

יעקב מרגי: זו זכותו, זו הדעה המקצועית שלו, הוא חייב לומר אותה.

יעקב מרגי: כמובן לא בדרך שהוא אמר אותה עכשיו, ואני אעביר לו את המחאה שלנו.

אימאן ח'טיב יאסין: אני מבקשת שיהיה שיקול דעת גם לגבי התועלת וגם לגבי הנזק שיכול להיות.

אימאן ח'טיב יאסין: כנראה שבמלחמה שלנו מול הקורונה תמיד יהיה נזק, השאלה כמה.

אימאן ח'טיב יאסין: זה דבר ראשון.

אימאן ח'טיב יאסין: הדבר השני שאני רוצה להתייחס אליו שוב הוא עניין מדריכי תיירות.

אימאן ח'טיב יאסין: בנוסף לזעקה שלהם, לחוסר ההכנסה וחוסר היכולת שלהם להתקיים, דובר בוועדה על לאפשר הכשרות מקצועיות.

אימאן ח'טיב יאסין: הנושא הזה עדיין תקוע.

יעקב מרגי: לא עובד.

אימאן ח'טיב יאסין: צריך לנצל את התקופה הזאת.

אימאן ח'טיב יאסין: הדבר השלישי שאני רוצה לדבר עליו, אנחנו או-טו-טו לקראת חג המולד, שזה אירוע עולמי ונצרת היא במרכז.

אימאן ח'טיב יאסין: אי אפשר לפספס את האירוע של חג המולד ולתת לו לעבור כשנצרת במצב כזה.

אימאן ח'טיב יאסין: צריך לקבוע תוכנית מיוחדת מאורגנת.

אימאן ח'טיב יאסין: הם בעצמם אומרים שצריך תקופה כדי להתארגן.

אימאן ח'טיב יאסין: יש לנו חודש וחצי.

אימאן ח'טיב יאסין: צריך לקחת את הדבר הזה בידיים חזקות, מרגע זה ועד לסוף החודש, אפילו לפני שיהיה לנו מתווה.

אימאן ח'טיב יאסין: אני מבקשת שייתקיים דיון רציני על הנושא הזה.

יעקב מרגי: תודה רבה.

יעקב מרגי: אלדד יוגב, בבקשה.

אלדד יוגב: אני יושב-ראש איגוד הנופש הכפרי.

אלדד יוגב: הגשנו למשרד התיירות מתווה, שאנחנו רוצים לארח רק משפחות.

אלדד יוגב: אני רוצה לחזור טיפה אחורה, לסגר הראשון.

אלדד יוגב: בסגר הראשון הוצע לנו לערוך חתונות בעשרות אלפי שקלים, הוצע לנו לערוך מסיבות רווקות ורווקים.

יעקב מרגי: לא כולכם שמרתם.

יעקב מרגי: אל תספר לי.

יעקב מרגי: אני בא מן הענף הכפרי, אני יודע להגיד לך.

יעקב מרגי: לא כולכם שמרתם.

אלדד יוגב: אפשר לאכוף את זה, לתת למשטרה, להשאיר את הקנסות של 5,000 שקל.

אלדד יוגב: אם המשטרה מגיעה ורואה שזה משפחה לא גרעינית שיטילו קנס של 5,000 שקל.

אלדד יוגב: אפשר עדיין לעשות את זה.

אלדד יוגב: רק תשחררו בתקנות לנופש משפחתי, זה מה שצריך לעשות.

אלדד יוגב: אם ישחררו בתקנות לנופש משפחתי תהיה לנו הקלה.

אלדד יוגב: גם כך כל מי שיכול לקבל נופש משפחתי יקבל.

אלדד יוגב: אם יש מסיבות, אם יש חתונות, שיאכפו את זה אפילו בקנס גבוה יותר.

אלדד יוגב: תנו לנו אוויר לנשימה.

אלדד יוגב: ברגע שיתנו לנו אוויר לנשימה כדי לעבוד אנחנו נעבוד לפי איזה תקן שאתם רוצים.

אלדד יוגב: דיברנו עם משרד הבריאות והסכמנו גם שאנשים לא ייצאו מן הצימר, למרות שעכשיו זה לא אקטואלי כי 200,000 היו בטבריה באוהלים.

יעקב מרגי: אלדד, תודה.

יעקב מרגי: המסר הועבר.

יעקב מרגי: הוא אמר שאתם נמצאים בתחנה השלישית של מתווה היציאה.

יעקב מרגי: אני מקווה שהלחץ שלנו יעזור להקדים זאת.

יעקב מרגי: תודה רבה לך.

יעקב מרגי: חבר הכנסת מיקי לוי, בבקשה.

מיקי לוי: אני לא מבין את ההתפרצות של פרופ' גרוטו.

יעקב מרגי: אתה תקפת אותו.

מיקי לוי: הייתי כל כך עדין.

יעקב מרגי: אם גרמת לי להרים את האוקטבות שלי, תבין מה עשית לו.

מיקי לוי: אני כואב את כאבם של בעלי הצימרים שפנו אליי כבר לפני חודש וחצי.

מיקי לוי: אין היגיון כלכלי.

מיקי לוי: אינני רופא אבל גם אין היגיון בריאותי, נהפוך הוא.

מיקי לוי: יש היגיון בריאותי מרגע שנפתחו הדרכים לאפשר למשפחה גרעינית ללכת ולהינפש מן הלחץ שהיא נמצאת בו.

מיקי לוי: הייתי מצפה מאדם בתפקידו להגיד: תשמעו, חברים, היום או מחר אתן לכם תשובה, ולא התפרצות מן הסוג הזה.

מיקי לוי: אבל מודה ועוזב ירוחם.

מיקי לוי: אני סולח לו, ובתנאי שיפתח את הצימרים.

מיקי לוי: זה לא הגיוני.

מיקי לוי: מאות משפחות מתמוטטות כלכלית, וזה אפשרי עכשיו.

מיקי לוי: דרך אגב, יושב פה שר התיירות לשעבר.

מיקי לוי: שוחחתי איתו.

יעקב מרגי: מיקי, מתי הספקת להוציא את זה לתקשורת?

יעקב מרגי: זה כבר מופיע.

מיקי לוי: אתה רואה, אני זריז.

מיקי לוי: יושב פה שר התיירות לשעבר, אסף זמיר.

מיקי לוי: דיברתי איתו כבר לפני חודש וחצי, שאפשר לפתוח את בתי המלון בים המלח ובאילת, כי יש אפשרות לבדוק בכניסה וביציאה, ובתנאי שלא לתת להם לצאת מבתי המלון.

מיקי לוי: גם להתאכסן בבית מלון בתל אביב או בחיפה – הרי יש את כל השירותים בתוך בית המלון, עם הבדיקה המהירה והתחייבות לא לאשר לאותם אורחים לצאת החוצה, לאפשר להם להינפש ולפתוח את בתי המלון.

מיקי לוי: כל ענף התיירות נמצא בפני קריסה, כל ענף השמיים הפתוחים – לא בפני קריסה אלא כבר קרס.

מיקי לוי: תחשבו קצת מחוץ לעניין.

מיקי לוי: אני בא מוועדת החוקה, בגלל זה אני עצבני, כי גם הבוקר דיברתי על התיירות בוועדת החוקה.

מיקי לוי: שאלתי: תנו לחיות לחיות – מה ההיגיון לסגור ספארי ואת ששת גני החיות?

מיקי לוי: הרי הם לא מקבלים סיוע של שקל אחד מן המדינה, הם נסמכים רק על הכרטיסים.

מיקי לוי: באה משפחה גרעינית ובתוך אוטו נכנסת לספארי.

מיקי לוי: תנו להם לגשת לשם וקצת להינפש.

מיקי לוי: גם בגן החיות התנ"כי או בגני החיות האחרים, שהתפוסה היא של 5,0000–6,000 איש, אלה גנים רחבי ידיים.

מיקי לוי: תגידו: אנחנו מכניסים 1,000 איש בשעה או 500 איש בשעה.

מיקי לוי: אני אומר לך, אדוני, צמצמו את השירותים הווטרינריים, צמצמו את האוכל לחיות.

מיקי לוי: למה סוגרים טיפול לילדים עם צרכים מיוחדים?

יעקב מרגי: זאת ועדת הכלכלה, אני לא ועדת הקורונה עכשיו.

מיקי לוי: אני בא אליך, אתה אחראי על הכלכלה.

מיקי לוי: איך יכול להיות שמטפל לילדים עם צרכים מיוחדים לא יתנו לו לפתוח את הקליניקה שלו שבה הוא מטפל עם חיות באותם ילדים?

יעקב מרגי: אמרו שטיפול של אחד לאחד במתווה הזה משחררים.

מיקי לוי: לא שחררו.

מיקי לוי: זה מופיע בתוך התקנות.

מיקי לוי: על מה אני צועק?

יעקב מרגי: לא שחררו טיפול של אחד לאחד?

מיקי לוי: אחד לאחד מופיע בתקנות.

מיקי לוי: אסור לפתוח טיפול עם חיות.

יעקב מרגי: אז אני לא מבין.

מיקי לוי: אני גם לא מבין את הממשלה הזאת.

יעקב מרגי: מישהו אמר לי: אל תחפש היגיון בקורונה.

יעקב מרגי: בבקשה, אסף זמיר.

אסף זמיר: שלום, היושב-ראש, שלום לחברים, שלום לסמנכ"ל משרד התיירות.

אסף זמיר: לא אחזור על דברים שנאמרו.

אסף זמיר: יש מתווה כניסת תיירים לארץ.

אסף זמיר: המתווה הזה נכתב על ידי משרד התיירות עם משרד הבריאות, עם ד"ר אשי שלמון, עם פיני שני.

אסף זמיר: הוא הגדיר בדיוק איך נכנסים תיירים לארץ, איזה תיירים נכנסים לארץ, מאילו מדינות, באיזה פיקוח, מה החובות שיחולו עליהם, איך הם יתאכסנו, באיזה אתרים הם יבקרו, מי אנשי המקצוע הישראלים שיבואו איתם במגע.

אסף זמיר: הכול תוכנן ואפילו קיבל אור ירוק עקרוני במשרד התיירות.

אסף זמיר: מה שפרופ' גרוטו לא אמר – אבל הוא אמר את זה בישיבות – שאין לו בעיה עם זה.

אסף זמיר: הבעיה מחכה להחלטת הנהלת משרד הבריאות שיש לה עוד שיקולים.

יעקב מרגי: הוא אמר: השר והמנכ"ל.

אסף זמיר: צריך להבין שבניגוד למה שהוא אומר, ותיכף אגיד את זה גם על הצימרים, לפתוח צוהר לא אומר לפתוח הכול.

אסף זמיר: דווקא בימים של קורונה ודווקא כשמבינים שאנחנו, בכל התחומים, שנה קדימה ושנתיים קדימה אולי נהיה בתוך האירוע הזה, זה בסדר לפתוח בתוך ענפים תת קטגוריות ותת מסלולים רק כדי להשאיר מקור חיים, רק כדי להשאיר שורש, לשמר מקצוענות, לשמר ידע.

אסף זמיר: זה מה שביקשנו עם המתווה הזה.

אסף זמיר: לכן אני מקווה מאוד שהשרה שהחליפה אותי תמשיך - - -

יעקב מרגי: אני אנסה להיות הסנגור של משרד בריאות.

יעקב מרגי: כשהוא עבד בשיטה הזאת, לגופם של דברים, אמרו שיש שיקולים כאלה ואחרים שמתערבבים בהחלטות לגבי הקורונה.

יעקב מרגי: כשעשו תחנות יציאה לפי חתכים אחידים – אני מסכים איתך שאי אפשר לעבוד בנוסחאות, צריך גם להתעסק בפרטים.

יעקב מרגי: זה המסר שלי גם לציבור, וקודם כול לנו שאוהבים לבקר את הממשלה, לא לחפש היגיון בקורונה.

יעקב מרגי: הם הגורמים המקצועיים.

יעקב מרגי: כן, התפקיד שלנו להציב דברים, לשים אותם על השולחן, אבל בסוף הם צריכים להכריע.

יעקב מרגי: התפקיד שלנו לדרבן אותם לעשות את זה, והם שייקחו את האחריות, הם בעלי המקצוע.

אסף זמיר: לא רק שייקחו את האחריות אלא שהם גם יעמדו מאחוריה בלחצים.

אסף זמיר: מה שקרה, אתה נוגע בדיוק בנקודה: בגלל שהפכנו להיות מדינה שלא מצליחה לאכוף דיפרנציאלית שום דבר אנחנו הולכים רק על הכללות גדולות מאוד.

יעקב מרגי: אנחנו הבאנו את זה על עצמנו.

אסף זמיר: זה מעמיק את משבר האמון עם הציבור.

אסף זמיר: הרי מה זה השיחה על הצימרים?

אסף זמיר: אם אני נכנס לאוטו עם אשתי בבית שלי ונוסע לצימר בצפון.

יעקב מרגי: אף אחד לא יבין למה אתה לא פותח צימר.

אסף זמיר: יש אפס, אפס סיכון של תחלואה באירוע כזה.

אסף זמיר: מה הבעיה?

אסף זמיר: שדוחים דבר כזה לשלב השלישי.

אסף זמיר: למה אני לא מסכים עם פרופ' גרוטו בכלל לתפיסה שאומרת שאם פותחים את השער הכול מתפרץ פנימה?

אסף זמיר: כי אי אפשר יותר.

אסף זמיר: אנחנו כבר חצי שנה בתוך אירוע הקורונה, אי אפשר להמשיך להטיל על הציבור גזרות שאין בהן היגיון.

אסף זמיר: אם יש היגיון, אנשים מוכנים ללכת אחריו.

אסף זמיר: אני נדבק לצימרים בכוונה כי זה חסר כל היגיון.

אסף זמיר: לא דיברתי עכשיו על מסעדות, לא דיברתי על התקהלויות.

יעקב מרגי: אני מאמין שהפחד שלהם הוא מן האירועים בצימרים.

אסף זמיר: שילמדו לאכוף ולטפל בפחד הזה כי אם הם לא מצליחים לאכוף אנחנו הורגים את כולם בשם היעדר היכולת לאכוף.

יעקב מרגי: תודה.

יעקב מרגי: שוקי שדה, בבקשה.

שוקי שדה: כל מערך ההיסעים נמצא היום במצב מאוד מאוד מאוד בעייתי.

שוקי שדה: שמי שוקי שדה ואני מנכ"ל הארגון.

שוקי שדה: מתוך 22,000 כלי רכב יש כ-3,000 ויותר אוטובוסים או כלי רכב שנותנים שירות למערך התיירות במדינת ישראל.

שוקי שדה: כל המערכת הזאת עומדת במקום כבר יותר מחצי שנה, עומדת ולא נוסעת.

שוקי שדה: המצברים מנותקים, הכול שקוע.

שוקי שדה: מבחינתנו כדי שנצליח להעמיד את הדברים, אתם יודעים שאוטובוס עולה כמיליון שקל לפחות והכסף מגיע דרך הבנקים.

שוקי שדה: אנחנו גם צריכים לשלם את החובות.

שוקי שדה: ברגע שאנחנו באים לשלם יש לנו קצת בעיות בעניין הזה והתוצאה הסופית היא שאנחנו לא מגיעים לשלם את התשלומים בגלל שלא נותנים לנו את המשך ההלוואות האלה ואנחנו גם בעניין הזה תקועים מבחינת הכספים.

שוקי שדה: מעבר לזה, חשוב לומר שהאוטובוסים האלה עומדים.

שוקי שדה: כדי שנביא אותם עכשיו להכשרה לטובת הפעילות הנוספת אנחנו צריכים להשקיע בהם שוב כספים כי האוטובוס עומס, לא נוסע – מצברים, צמיגים, שמנים וכיוצא בזה – וזה סכום כסף לא מועט.

שוקי שדה: אנחנו נבקש סיוע כספי כדי להכשיר אוטובוס כזה.

שוקי שדה: זה בערך 10,000 שקל ויותר.

שוקי שדה: אנחנו מבקשים לעשות פעילות במסגרת פנים תיירותית, ואפשר לעשות את זה.

שוקי שדה: אנחנו נשקיע את הכול לטובת העניין הזה.

יעקב מרגי: תודה רבה לך.

יעקב מרגי: חברת הכנסת מיכל וונש, בבקשה.

מיכל וונש: תודה רבה, אדוני היושב-ראש.

מיכל וונש: אנחנו מדברים על מתווה לכניסת תיירים ואנחנו מציינים במקביל היום בכנסת ישראל את יום העלייה.

מיכל וונש: הגשתי בשבוע שעבר שאילתה לשר הפנים, מכיוון שהבנתי שזה לא התנגדות של משרד הבריאות.

מיכל וונש: צריך להבין שנמצאים בארץ עולים ועולות חדשים וחדשות וותיקים וותיקות שלא ראו את בני משפחותיהם ויקיריהם מאז חודש מרץ.

מיכל וונש: אנשים נמצאים במשבר קשה.

יעקב מרגי: ערכתם על זה דיון בוועדת הפנים?

מיכל וונש: ערכנו כבר הרבה מאוד דיונים והצלחנו להרחיב את הקריטריונים ולאפשר למשפחות של יולדות בארץ ביקור של הסבא והסבתא ולחיילים בודדים ולבנות שירות.

מיכל וונש: אבל יש הרבה מאוד אנשים שלא נופלים בקריטריונים האלה והם בני ובנות משפחה ובני ובנות זוג.

מיכל וונש: אנשים לא ראו את יקיריהם ואנחנו רואים שאנחנו במשבר מתמשך, יש מי שאומר שעד סוף שנת 2021.

מיכל וונש: אנחנו לא מצפים שאזרחי ישראל לא יראו את יקיריהם עד סוף שנת 2021.

יעקב מרגי: אני מסכים איתך.

מיכל וונש: חייבת להיות מדיניות, חייב להיות מתווה.

מיכל וונש: מדינות אחרות בעולם, אדוני היושב-ראש, יצרו מתווה ברור לקרבה משפחתית מדרגה ראשונה.

מיכל וונש: צריך לעבור את כל הדברים האלה, כמובן בכפוף לאישורים של משרד הבריאות.

מיכל וונש: חייבים להעלות את זה, והיום ביתר שאת, יום העלייה, כמדינה שמעודדת וקולטת עלייה ומבינה את ערך העלייה.

יעקב מרגי: קריאתך, זעקתך נשמעה ואני מצטרף אליה.

מיכל וונש: תודה רבה, אדוני.

יבגני סובה: גם אני הצטרפתי לזה.

יבגני סובה: אני חושב שהיום צריך לקבל אישור.

יעקב מרגי: אני מקווה שזה ייפתח.

יעקב מרגי: צריך לטפל בזה.

יעקב מרגי: אליהו מילוא, יושב-ראש אגודת מורי הדרך.

אליהו מילוא: שלום לכם.

אליהו מילוא: שמעתי את שר התיירות לשעבר מדבר על המושג לשמר מקצועיות ולשמר ידע.

אליהו מילוא: זה תחום שאולי קיים לו מתווה אבל בהווה לא קורה כלום עם מורי הדרך בתחום הזה.

אליהו מילוא: אני זוכר גם שיוסי פתאל דיבר על התחום הזה גם בנושא הסוכנים, ובצדק.

אליהו מילוא: גם בנושא הסוכנים צריך לעשות משהו כדי לשמור על זה.

אסף זמיר: בנושא הסוכנים עשינו משהו.

אליהו מילוא: ברגע שהסוכנים יוכלו להפעיל את התהליך הזה אז בסוף התהליך תהיה לנו עבודה.

אליהו מילוא: בכל הקשור להתנעת תיירות הפנים, כל פעם הם סוגרים עליהם.

אליהו מילוא: עכשיו יש מושג חדש, כדי לתת את השירות משרד הבריאות לא נותן לי לעשות.

אליהו מילוא: הוא נותן ל-20 אנשים לצאת.

אליהו מילוא: שמורות הטבע עמוסות במטיילים אבל למורי דרך אסור להדריך.

יעקב מרגי: שמעת את זעקתו של מיקי לוי כרגע.

יעקב מרגי: זו הזעקה, טוב שזה עולה ואני מקווה שזה ייפתח כבר.

יעקב מרגי: נדבר על זה גם בסיכום.

יעקב מרגי: תודה.

יעקב מרגי: חבר הכנסת יוסי טייב, בבקשה.

יוסף טייב: תודה רבה, אדוני היושב-ראש.

יוסף טייב: אני רוצה להעלות שתי נקודות חשובות.

יוסף טייב: אחת, הסיפור שהעלתה מיכל וונש על סוגיית הכניסה לישראל.

יוסף טייב: בשונה ממיכל וונש אני לא בטוח שהמפתח נמצא במשרד הפנים.

יוסף טייב: אני חושב שהמפתח נמצא דווקא אצל מר גרוטו, שלצערי עזב את הדיון.

יעקב מרגי: עזב – זה מילה עדינה לגבי מה שהוא עשה.

יעקב מרגי: נטש בזעם.

יוסף טייב: אני משתדל להיות עדין.

יוסף טייב: הייתי שמח לקבל מפרופ' גרוטו קריטריון ברור, מה נקרא מדינה ירוקה ומה נקרא מדינה אדומה.

יוסף טייב: אציג לך דוגמה, אדוני היושב-ראש:

יוסף טייב: בשוודיה יש 117 חיוביים ל-100,000 איש והיא אדומה.

יעקב מרגי: זה אתה ששולח לי כל הזמן בקבוצה דוגמאות על שוודיה?

יוסף טייב: נכון.

יוסף טייב: בקפריסין 150 חיוביים ל-100,000 איש והיא ירוקה.

יוסף טייב: באמת הייתי רוצה לשאול את פרופ' גרוטו: על סמך מה הוא בונה את הקריטריון של מדינה ירוקה ומדינה אדומה?

יעקב מרגי: גם יבגני סובה רצה לשאול את השאלה הזאת.

יעקב מרגי: ד"ר אשר שלמון יענה עוד מעט.

יוסף טייב: אבל אשאיר את זה בצד.

יוסף טייב: אני חושב שצריך פה לבנות מתווה עם פריסה של סלאמי: החרגה של תיירים, אנשי עסקים, קרובי משפחה ועולים חדשים.

יוסף טייב: מיכל וונש דיברה על יום העלייה – אני יוצא עכשיו מוועדת העלייה והקליטה: יש עשרות חיילים בודדים, נערים, סטודנטים שלא ראו את המשפחות שלהם שמונה חודשים.

יוסף טייב: לא ייתכן שהדבר יימשך.

יוסף טייב: יש לזה השלכות גם על בריאות הנפש.

יוסף טייב: זו נקודה אחת.

יוסף טייב: נקודה שנייה, לגבי מורי הדרך.

יוסף טייב: אני חושב שמשרד התיירות חייב להקים מתווה, בשיתוף עם משרד החינוך.

יוסף טייב: משרד החינוך הרי יחזור לפני שמורי הדרך יחזרו.

יעקב מרגי: כפי שמשרד החינוך מתנהל – הנה אני אומר לך: הוא לא יחזור.

יעקב מרגי: אני מנצל את הבמה הזאת, סליחה, תן לי ברשותך, על חשבוני, לא על חשבונך.

יעקב מרגי: אני אומר לכם: הקורונה היא שעת כושר לנו הפוליטיקאים, הכנסת והממשלה, להפוך את משרד החינוך, לנער אותו מהריכוזיות שלו, מן הקיבעון שבו הוא נמצא.

יעקב מרגי: חוסר יצירתיות מוחלט שזועק שנים רבות, לאו דווקא עכשיו.

יעקב מרגי: זה לא ביקורת לשר הנוכחי.

יעקב מרגי: שנים רבות המשרד הזה מקובע, מסרב להפנים שהגיע כבר הזמן להתנתק מן התפיסות הישנות.

יעקב מרגי: הקורונה היא שעת הכושר לתת לילדים שלנו את מה שבאמת צריך, במידה ובמשורה.

יעקב מרגי: זו שעת הכשרה, זו תקופת הכשרה להטמיע שינויים במערכת החינוך.

יעקב מרגי: הדלקת אותי, מה אני אעשה.

יעקב מרגי: בבקשה.

יוסף טייב: אתה הרמת לי להנחתה.

יוסף טייב: יש פה שני שרים, ואני חושב שבאמת יש פה עידן חדש, שרת התיירות ושר החינוך גלנט, שני שרים באמת טובים.

יוסף טייב: שיישבו ביחד, שיבנו מתווה למורי הדרך, שמורי הדרך ייכנסו אל תוך מערכת החינוך וילמדו כל מיני דברים.

יוסף טייב: אפשר ללמד הרבה, אם זה בהיסטוריה ואם בדברים אחרים.

יוסף טייב: אי אפשר להשאיר את מורי הדרך ללא כלום.

יוסף טייב: הם לא רק יקרסו, הם כבר קרסו.

יוסף טייב: חובתנו כאנשי ציבור לדאוג להם.

יעקב מרגי: נשמע את נציגי משרד התיירות ומשרד הבריאות.

יעקב מרגי: תודה.

יעקב מרגי: אילנה סלום, בבקשה.

אילנה סלום: תודה רבה, כבוד היושב-ראש.

אילנה סלום: אני מדברת בשם השכירים בענף התיירות.

אילנה סלום: אני לא מנכ"לית, אני לא בעלת עסק, אני לא יושבת-ראש.

אילנה סלום: אני רוצה לדבר בשם השכירים ולומר לכם כאן בעיניים שלנו מה אנחנו רואים.

אילנה סלום: אני באה מתחום תיירות נכנסת, ויוסי פתאל דיבר על הנושא בצורה פנטסטית אז אני לא אומר מילה.

אילנה סלום: מה שאנחנו רואים שבא לידי ביטוי בישיבה הזו, אנחנו מחכים לאיזו הודעה, איזה פתח ממשרד הבריאות.

אילנה סלום: לראות כך את פרופ' גרוטו מדבר בצורה כזו, סוגר את המיקרופון באמצע – אנחנו חווים את הדבר הזה כבר כמה חודשים.

אילנה סלום: אני ממטה עתיד התיירות.

אילנה סלום: אנחנו הקמנו את המטה הזה ומאחורינו עומדים אנשי התיירות.

אילנה סלום: אנחנו רואים בדיוק מה קורה.

אילנה סלום: ישב כאן שר התיירות לשעבר, אני גם נפגשתי איתו במשרד שלנו, בחברת התיירות עמיאל טורס, הוא נתן הבטחות אך שום דבר לא קרה.

אילנה סלום: אני רוצה להגיד לכם שקיים חוסר אמון מצדנו השכירים בענף התיירות.

יעקב מרגי: תודה רבה לך.

יעקב מרגי: ראש עיריית אילת, בבקשה.

מאיר יצחק הלוי: שלום לכולם, אדוני היושב-ראש, חבריי חברי הכנסת.

יעקב מרגי: אתה יודע למה לא הקדמתי אותך בין הדוברים?

יעקב מרגי: פחדתי שיקרה לך מה שקרה למיקי לוי עם גרוטו.

מאיר יצחק הלוי: אני רוצה להגיד למיקי לוי שישמור על הבריאות.

מאיר יצחק הלוי: אנחנו צריכים אותו.

מאיר יצחק הלוי: אני לא אגיע לשם.

מאיר יצחק הלוי: אני רוצה קודם כול להתחבר לדבריו של יוסי פתאל, שאומר את הדבר הנכון, שבאירועים מסוג זה ראוי שיהיה מתווה, גם כתוכנית מגרה וגם כתוכנית שיש לה פוטנציאל השמה מיידי, זה דבר שנכון לעשות.

מאיר יצחק הלוי: בהקשר של הנושא המרכזי, אדוני היושב-ראש, אני רוצה להגיד לך שהעיר אילת ערוכה ומוכנה לקלוט היום בשדה התעופה הבין-לאומי שלנו, בדיוק כפי שמוציאים החוצה תיירים, לקלוט אלינו תיירים בפורמט ברור, שנכנס לעיר אילת, שהיא עיר ירוקה, רק תייר שמוכיח את בריאותו.

מאיר יצחק הלוי: זה דבר שהוא לדעתי טריוויאלי ומתבקש.

מאיר יצחק הלוי: כדי שזה יקרה מדינת ישראל, משרד האוצר ומשרד התיירות צריכים להכין את אותה תמיכה שניתנה לחברות התעופה בשנים עברו בסכום של 60 אירו למושב שעליו יושב תייר.

מאיר יצחק הלוי: זה חלק מתוכנית עבודה שהיא תוכנית ראויה.

מאיר יצחק הלוי: דבר נוסף שאני רוצה לומר בהקשר הזה, וזה גם דומה וגם שונה, עכשיו ממש סיימה גם ממשלת ישראל, אתמול, והיום ועדת השרים לחקיקה תדון בזה, לאשר את המתווה של איים ירוקים.

מאיר יצחק הלוי: אני רוצה לבקש ממך, אדוני, כיושב-ראש ועדת הכלכלה, המתווה הזה לא יכול להתייחס רק לבתי מלון אלא לכל המעטפת התיירותית הכוללת בתוכה מורי דרך ומסעדות ואטרקציות.

מאיר יצחק הלוי: אם העיר ירוקה איזה היגיון יש להכניס רק לבתי המלון ולהגיד לאורחים להיסגר בתוך בתי המלון?

מאיר יצחק הלוי: הרי זה לא עולה על הדעת.

מאיר יצחק הלוי: לכן הקריאה שלך ושלכם, חבריי חברי הכנסת, היא מבחינתנו דרמטית.

מאיר יצחק הלוי: אנחנו כעיר ירוקה, סגורה, בעלת שליטה על הכניסה והיציאה ממנה, מבקשים, כפי שנאמר פה, מתווה מסודר.

מאיר יצחק הלוי: אנחנו כבר הכנו מתווה לתיירות הפנים.

מאיר יצחק הלוי: אנחנו מבקשים מתווה גם לתיירות חוץ, להתארגן, כי אין עיר שרוצה היום יותר מאיתנו לקלוט תיירים, גם מן הארץ וגם מן העולם.

מאיר יצחק הלוי: תודה רבה לך.

יעקב מרגי: תודה רבה לך.

יעקב מרגי: אלון קצף, בבקשה.

אלון קצף: שלום לכולם.

אלון קצף: ברשותכם, אני חושב שיש פה קו אחד שמוביל את המתווה להתייחסות.

אלון קצף: אנחנו מסתכלים על העולם ורואים את השווקים שבהם מתקיימת תיירות.

אלון קצף: משום מה אף אחד לא שואל למה שם זה עובד ואילו אצלנו זה עדיין לא עובד, או לכל הפחות, כפי שיוסי פתאל ביקש, למה לא כותבים שיטת עבודה כפי שנהוגה בשווקים שכרגע כן מקיימים תיירות?

אלון קצף: בשלב שירצו ליישם אותו יישמו אבל אנחנו יודעים מה עובד, כבר יש לנו מספיק מיילים כרגע בשוק.

יעקב מרגי: ראית מה קרה כשביקשנו את זה מפרופ' גרוטו.

אלון קצף: אני רוצה להתייחס לשווקים הספציפיים בשביל שתהיה לפחות נקודת התייחסות.

אלון קצף: אנחנו רואים שבאיסלנד יש תיירות ענפה שעובדת, אנחנו רואים שהוואי מקבלת תיירים, אנחנו רואים שאלסקה מקבלת תיירים, אנחנו רואים כמובן את ידידתנו החדשה איחוד האמירויות שמקבלת תיירים בצורה חופשית.

אלון קצף: אנחנו לא רואים שם עלייה בתחלואה, הנושא נמצא בשליטה.

אלון קצף: מה משותף לכל שווקי התיירות האלה שעובדים בצורה חופשית ומקיימים תיירות מוצלחת וחופשית?

אלון קצף: אני בטוח שאנשי משרד הבריאות יגידו בוודאי שזה מסוכן אבל שם זה עובד, הפלא ופלא.

אלון קצף: יש רק דבר אחד משותף, ואני בטוח שחבר הכנסת מיקי לוי וחברת הכנסת איילת שקד כבר יודעים את התשובה מכיוון שאנחנו מדברים על זה כבר חודשים – בדיקות, בדיקות, בדיקות, שמכניסות תיירות ומאפשרות תיירות בכל השווקים האלה.

אלון קצף: בואו נלמד מה קורה שם.

אלון קצף: בואו נחליט שמיישמים אצלנו אותו דבר.

אלון קצף: יש כבר מעבדה בנתב"ג.

מיקי לוי: האם הם הכינו פוליסת ביטוח ליוצאים?

מיקי לוי: כי זה חלק מן הבעיות של אלה שיבקשו לנסוע.

יעקב מרגי: יש לך תשובה?

אלון קצף: יש לי תשובה, ברשותכם.

אלון קצף: מסרתי גם למשרד הכלכלה: כל תייר שירצה להיכנס לישראל ויידרש עבורו ביטוח למדינת ישראל, חברות הביטוח, ואנחנו בראשן, יעמידו את הביטוח הזה ממעמד הכניסה שלו למדינת ישראל, ללא חיתום רפואי, בלי שאלות.

יעקב מרגי: תודה.

יעקב מרגי: זהר אשכר, בבקשה, אחרון הדוברים.

יעקב מרגי: אחריו ידברו ד"ר אשר שלמון ממשרד הבריאות ופיני שני, סמנכ"ל משרד התיירות.

זהר אשכר: תודה רבה, אדוני היושב-ראש.

זהר אשכר: אני רוצה להזכיר לכולנו שטיסות לא יכולות רק להביא תיירים.

זהר אשכר: המטוסים צריכים גם לצאת עם אנשים בתוכם.

זהר אשכר: כולם מדברים איתנו.

זהר אשכר: יש לנו תוכניות.

זהר אשכר: הכול ערטילאי, הכול סודי.

זהר אשכר: אף אחד לא מגלה לנו שום דבר, כאילו שלא קורה שום דבר, וכשאתה שואל וכאשר לוחצים קצת, כפי שהיה פה, ראינו מה קרה כשמדברים לעניין ומבקשים תשובות.

זהר אשכר: בדיוק עניין שוודיה וקפריסין – או שהפוליטיקה מכריעה אותנו או שהשד יודע מה.

זהר אשכר: אגב, אני רוצה לחזור לרגע להצעה שעלתה פה לגבי מורי הדרך ומדריכי הטיולים.

זהר אשכר: הצעה כזו נשלחה לשר גלנט ממני כבר בחודש יוני האחרון.

זהר אשכר: התשובה הייתה שאם יהיה תקציב ויתאפשר הדבר אז זה יקרה, אבל "אין לנו תקציב, אנחנו לא צריכים".

זהר אשכר: אני מבקש לערבב את האחד עם השני בבקשה.

זהר אשכר: מטוסים לא יכולים רק להביא לכאן תיירים, צריך גם לתת להם לצאת.

זהר אשכר: תנו לנו מתווה איך יוצאים.

זהר אשכר: נגיד שאי אפשר עכשיו.

זהר אשכר: תנו תוכנית עבודה, איזושהי תוכנית, מה מתכננים.

זהר אשכר: יושבים אנשים כבר שבעה חודשים, מספרים לנו שיש תוכניות.

זהר אשכר: אנחנו רוצים לשמוע על התוכניות, רוצים לראות אותן, רוצים ללמוד אותן.

זהר אשכר: תודה רבה.

יעקב מרגי: תודה.

יעקב מרגי: הובנת.

יעקב מרגי: ד"ר אשר שלמון, בבקשה.

אשר שלמון: צוהריים טובים שוב.

אשר שלמון: ננסה לשמור על רוח רגועה.

אשר שלמון: לא אוכל לענות על כל מה שעלה אבל אתייחס לעיקרי הדברים.

אשר שלמון: קודם כול, יש דברים ברורים מאוד איך קובעים מי מדינה ירוקה ומי מדינה אדומה.

אשר שלמון: זה לא פקיד כלשהו במשרד הבריאות.

אשר שלמון: יש צוות במשלט התעופה שעובד לפי נוסחה מורכבת, שמכילה הרבה מאוד פרטים, כמו למשל ממוצע חולים חדשים בשבועיים האחרונים, ערך תחלואה מקסימלי יומי, כמות בדיקות PCR לגודל האוכלוסייה, ממוצע חולים חדשים, אחוז בדיקות PCR חיוביות.

יעקב מרגי: ד"ר שלמון, בואו נהיה אפקטיביים.

יעקב מרגי: אני רוצה להנחות אותך.

יעקב מרגי: אין ספק, ואמרתי את זה, אנחנו לא יכולים להחליף אתכם במכלול הצעדים שאתם נוקטים ועושים כדי לוודא ולשמור על שלום הציבור, אבל יש בקשה אחת שחוזרת כחוט השני, גם בסבב הראשון ואף יותר בסבב השני.

יעקב מרגי: משרדי ממשלה קיימים, אתם קיימים.

יעקב מרגי: אף אחד לא אומר לך: תן לי להחליף את שיקול הדעת שלך מתי לפתוח ומתי לא לפתוח.

יעקב מרגי: אבל אני כן יכול לבקש ממך שכאשר תחליט שאני יוצא, שתהיה לך כבר תוכנית יציאה ידועה, ותעדכן אותי, את הנוגע בדבר, שאני אדע להיערך.

יעקב מרגי: יש דברים שאני צריך להיערך לקראתם מבעוד מועד.

אשר שלמון: אנסה לעדכן בכמה דברים.

אשר שלמון: חלק מן הדברים כבר קורים וחלק מן הדברים כרגע במכבש.

אשר שלמון: רק אסיים כי נשאלתי בפירוט.

אשר שלמון: שוודיה לצערי לאורך כל הדרך היא מדינה אדומה, לא ירוקה.

אשר שלמון: קפריסין היא מדינה ירוקה.

אשר שלמון: נראה מה יהיה עכשיו.

אשר שלמון: אנחנו נקיים דיון מורכב מאוד ביום חמישי לאור גל התחלואה הקשה באירופה.

אשר שלמון: אני חושש שמדינות משמעותיות יחליפו סטטוס.

אשר שלמון: אין הרבה מדינות בעולם שהפכו לירוקות בשבוע–שבועיים האחרונים.

אשר שלמון: בכל זאת נחפש אותן בפינצטה כי אנחנו רוצים לשמור על מערך פתוח.

אשר שלמון: אנשי עסקים ממדינות ירוקות – הנוהל סגור ופועל ואפשר כבר לפעול דרכו.

אשר שלמון: בשיתוף עם משרד הכלכלה נקבע נוהל פשוט וקל לאנשי עסקים זרים ממדינות ירוקות שצריכים להגיע לארץ.

אשר שלמון: אנשי עסקים ממדינות אדומות הוא נוהל שלמעשה הצו אושר, התקנות גם הן הוכנו.

אשר שלמון: יש הוראת מנהל, שאני מניח שתיחתם היום.

אשר שלמון: אני לא רואה שום סיבה שהשבוע נוהל אנשי עסקים זרים ממדינות אדומות לא יפעל.

אשר שלמון: המטרה היא לאפשר לאיש עסקים שמגיע לפעילות משמעותית ארצה, על פי המלצה של משרד הכלכלה להיכנס לישראל לפרק זמן קצר, עם בדיקות, ולא להזדקק לבידוד.

אשר שלמון: הוא כמובן יהיה מוגבל מאוד בשהייה, הוא יצטרך לעסוק בדיוק באותה תוכנית שסוכם עליה, כולל ריחוק חברתי ועבודה בקפסולות.

אשר שלמון: אנשי עסקים ישראלים, או בכלל ישראלים שצריכים לצאת לנסיעה חיונית לחו"ל תקופה קצרה, אנחנו מגדירים אותה כרגע עד 96 שעות, יש הליך מתקדם שנמצא כרגע על שולחנו של השר, עם הרבה מאוד תגובות ועבודה משפטית.

אשר שלמון: אני מקווה שהנוהל הזה, שלפחות חלק מן הנוכחים פה בקהל – אני רואה את עו"ד שפרכר ואחרים – מאוד מאוד חיכו לו, אני מקווה שגם זה יסתיים בימים הקרובים.

אשר שלמון: לגבי תיירות, אמרתי קודם ואדגיש שוב, מבחינתנו ברגע שבתי המלון יהיו פתוחים אפשר לחזור.

אשר שלמון: אני מאמין שהשר יאשר את אותו מתווה שעבר את הדרג המקצועי של משרד התיירות ושלנו והגיע עד לשולחנו של השר.

אשר שלמון: הוא מתווה ברור מאוד של קבוצות ממדינות ירוקות.

אשר שלמון: לגבי תיירים ממדינות אדומות – אני לא איש בשורות.

אשר שלמון: אין לנו כרגע מודל שנראה לנו בטוח.

יעקב מרגי: אל תדאג, גם אנחנו לא רוצים אותם, כל עוד המדינות הללו אדומות.

אשר שלמון: אגיד רק במשפט אחד למי ששאל, רוב מדינות ה-OECD לא מאפשרות תיירות ממדינות אדומות לתוכן, לכן ישראלים לצערי לא רצויים ברוב מדינות ה-OECD.

אשר שלמון: פוליסות ביטוח – אנחנו לא רואים בעיה גדולה עם תיירים ישראלים שיוצאים החוצה.

אשר שלמון: הממונה על הביטוח הגדיר, ושמחתי לשמוע את מה שאלון קצף אמר על כך שחברות הביטוח הישראליות יספקו ביטוחים לתושבים זרים שמגיעים לכאן.

אשר שלמון: בפועל היום היו לנו כך וכך זרים, כולל תיירים שחלו בארץ ולמעשה השאירו פה חובות גדולים.

אשר שלמון: אשמח מאוד לראות את זה מסתדר.

אשר שלמון: אם יש שאלות נוספות, אשמח לענות.

אשר שלמון: אם לא, מבחינתי נמשיך לעבוד.

יעקב מרגי: תודה.

יעקב מרגי: פיני שני, סמנכ"ל משרד התיירות, בבקשה.

פנחס שני: שלושה נושאים שעלו פה ראויים להתייחסות.

פנחס שני: המתווה גובש וידוע ומוכר לתעשייה.

פנחס שני: יוסי פתאל ואני ישבנו וגיבשנו את המתווה.

פנחס שני: יוסי פתאל כיוון למשהו אחר, לגבי התרעה מראש, שיגידו לו היום שמ-1 בפברואר אפשר להכניס תיירים.

פנחס שני: שמעתם את דבריו של ד"ר אשי שלמון.

פנחס שני: אני מקווה שהמתווה יאושר ואז יהיה אפשר להכניס תיירים, ברגע שיפתחו את בתי המלון.

פנחס שני: יש לנו תווים סגולים לכל רכיבי התיירות: למלונות, לאטרקציות, לצימרים.

פנחס שני: ברגע שהקבינט ייתן אישור לפתוח אותם, אם יידרש עדכון קל של התווים האלה נעשה אותו תוך יום–יומיים.

יעקב מרגי: השאלה אם הגורמים הנוגעים בדבר יודעים את המתווה.

פנחס שני: יודעים היטב.

פנחס שני: חלקם פעלו לפי המתווה הזה.

פנחס שני: להזכיר לכולם, בתי המלון עבדו בחלק מן הקיץ.

יעקב מרגי: נא להביא לידיעתם.

פנחס שני: צימרים עבדו, אטרקציות וכולי.

פנחס שני: לגבי הנושא של הסבת מורי דרך – הנושא הזה קיים ויוצא אל הפועל.

פנחס שני: משרד החינוך ומשרד התיירות מימנו הסבה של 250 מורי דרך, שיעשו תעודת הוראה ובשנת הלימודים הבאה, אחרי שהשנה הם ילמדו, יעברו הסבה.

יעקב מרגי: אבל אין בעיה לחברי כנסת לומר שהנושא דובר ולא נעשה כלום, בשביל זה אתם כאן.

יעקב מרגי: תודה.

יעקב מרגי: לסיכום, הוועדה מודה לכל מי שהשתתף בדיון.

יעקב מרגי: הוועדה קוראת למשרד הבריאות לאשר את מתווה התיירות שהגיש משרד התיירות, כדי שהעוסקים בתחום יוכלו להיערך מבעוד מועד לקראת היום שבו ניתן יהיה לאפשר כניסת תיירים.

יעקב מרגי: הוועדה קוראת למשרד הבריאות לשקול את הקדמת הפתיחה של ענף הצימרים במגבלות הנדרשות.

יעקב מרגי: הוועדה מודה למשרד הבריאות על עמידתו האיתנה לדאוג לבריאות הציבור בהתמודדות עם משבר הקורונה, מהשר, המנכ"ל, דרך פרופ' גרוטו, על ניהול המשבר בצורה מתמשכת ולא פשוטה, אך יחד עם זאת אני מוחה על איבוד העשתונות שהיה בדיון מצד פרופ' גרוטו.

יעקב מרגי: אני סבור שראוי שתבוא התנצלות בפני חברי הכנסת.

יעקב מרגי: הוועדה קוראת למשרד הבריאות ולמשרדים הייעודיים להכין מתווה יציאה מבעוד מועד לכל תחום שבו עוסק המשרד ולא להמתין לרגע שתאושר היציאה.

יעקב מרגי: תודה רבה.

יעקב מרגי: הישיבה נעולה.